स्कूलों में आए सांता और बच्चों को बांटे उपहार
क्रिसमस की पूर्व संध्या पर हुए विभिन्न आयोजन भास्कर संवाददाता| श्रीगंगानगर
शहरके स्कूल ब्लूमिंग डेल्स में क्रिसमिस की पूर्व संध्या पर एनुअल फंक्शन का आयोजन किया गया। भव्य मंच पर डांस, सोलो, मोनो एक्टिंग, नाटक, नृत्य नाटिका, विभिन्न प्रांतों के सांस्कृतिक कार्यक्रम प्रस्तुत कर स्टूडेंट्स ने ऐसा समां बांधा कि अतिथि, अभिभावक एवं शहर से पहुंचे नागरिकों ने तालियां बजाकर बच्चों का हौसला बढ़ाया। कार्यक्रम में स्वच्छता अभियान का संदेश देने वाली प्रस्तुति एवं राष्ट्रीय संपदा के प्रति जनजीवन की उदासीनता का करारा व्यंग्य भी पेश किया गया। बीडीआईएस में कार्यक्रम आयोजकों ने समूची कल्चर एक्टिविटी को 17 बड़े प्रोग्राम में बांटा हुआ था। कार्यक्रम की थीम बॉलीवुड बोनांजा पर आधारित थी। इस दौरान चाइना का समृद्ध ऐतिहासिक फन डांस स्कूल के नन्हे मुन्नों ने पेश किया। बच्चों के डांस में भाव भंगिमाएं देख अतिथियों ने भी भरपूर तालियां बजाई। प्रांगण के विशाल पांडाल में जब 85 बच्चों ने एक एक कर राजस्थान, महाराष्ट्र, केरल और हरियाणा के लोक नृत्यों पर आधारित गानों पर डांस किया तो मंच पर देश की झांकी ही उतर आई। इस कार्यक्रम के बाद देखने वालों ने काफी देर तक तालियां बजाकर खुशी एवं राष्ट्रप्रेम का इजहार किया।
सरकारपर दोष मंढना ठीक नहीं
बातबात पर सरकार को दोष देने की हमारी आदतों को उजागर करने वाला नाटक भी बेहद शानदार रहा। इसमें सरकार बने जयंत गर्ग पहले पीड़ित होते हैं, लेकिन जब लोगों को समझ आता है कि वे खुद बिजली चोरी कर, गंदगी फैलाकर, पुरानी इमारतों को नुकसान पहुंचाकर देश की अर्थव्यवस्था कमजोर कर रहे हैं तो वे विकास की राह चलना लोगों के लिए प्रेरणादायी रहा। एक युगल नाटक में क्लीन एंड ग्रीन गंगानगर का संदेश दिया गया।
गिद्दाभंगड़ा तो रोबोटिक एंड हिप-होप भी पेश
युवाओंने जहां भंगड़ा, गिद्दा और बोलियों से लबरेज पंजाबी डांस पेश किया तो हमारी अधूरी कहानी, सूफी साँग, बॉलीवुड आधारित गानों पर डांस कर सबका मन माेह लिया।
रंगारंगकार्यक्रम में दी मनमोहक प्रस्तुतियां
शहरके एन ब्लाॅक स्थित पॉयरनियर इंटरनेशन स्कूल में क्रिसमस की पूर्व संध्या पर रंगारंग कार्यक्रम आयोजित किया गया। कार्यक्रम के मुख्य अतिथि पूर्व पार्षद डॉ. बसंत सिंगल, ओबीसी शाखा प्रबंधक श्यामलाल, शशि गोयल आदि थे। इस अवसर पर कक्षा एक से सातवीं तक के बच्चों ने इस अवसर पर पेड़ बचाओ- पेड़ लगाओ, बेटी बचाओ- बेटी पढ़ाओ, आदि विषयों पर कक्षा में प्रदर्शनी लगाई।
श्रीगंगानगर. बीडीआईएस के वार्षिक उत्सव में सांस्कृतिक कार्यक्रम की प्रस्तुति देते बच्चे।
श्रीगगानगर.सेंन्टा किडस स्कूल में क्रिसमस मनाते बच्चे।
श्रीगगानगर.पायनिर इंटरनेशनल स्कूल में क्रिसमस मनाते बच्चे।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva